Marcel Hirscher

Marcel Hirscher (født 1989) er en østerriksk alpinist som fra 2024 representerer Nederland.

Hirscher har vunnet 67 verdenscuprenn og har vunnet verdenscupen i alpint sammenlagt åtte sesonger på rad: sesongene 2011/12, 2012/13, 2013/14, 2014/15, 2015/16, 2016/17, 2017/18 og 2018/19. Han har vunnet sju VM-gull, hvorav fem individuelle, i tillegg til to OL-gull. Han la opp i 2019 og gjorde comeback i 2024.

 Karriere 
I junior-VM 2007 tok Hirscher gull i storslalåm og sølv i slalåm. Dermed kvalifiserte han seg for verdenscupfinalen i Lenzerheide, der han imidlertid ikke greide å ta noen poeng. Han tok sine første verdenscuppoeng i desember 2007 i slalåmrennet i Bad Kleinkirchheim med en 24.-plass. Den 6. januar 2008 kom han for første gang blant de ti beste, med en niendeplass i slalåm i Adelboden.

I junior-VM 2008 ble han dobbelt verdensmester med titler i både slalåm og storslalåm. Den 9. mars 2008 fikk han sin første pallplassering i verdenscupen, med en tredjeplass i slalåmrennet i Kranjska Gora. Han gjentok denne plasseringen uken etter i sesongavslutningen i Bormio. Den 12. desember 2008 tok han ytterligere en tredjeplass, denne gangen i superkombinasjonen i Val-d’Isère. 13. desember 2009 tok han sin første seier i verdenscupen da han vant storslalåm i Val-d’Isère.

I Vinter-OL 2010 deltok Hirscher i storslalåm og slalåm, han oppnådde henholdsvis fjerde og femteplass.

Sesongen 2011/12 vant han ni renn i slalåm og storslalåm og gikk til topps i verdenscupen sammenlagt. Han vant også storslalåmcupen.

I VM i 2013 vant han slalåm og tok sølv i storslalåm og deltok på det østerrikske laget som tok gull i lagkonkurransen. Sesongen 2012/13 vant han sammenlagt for andre år på rad etter ha vunnet seks renn. Han vant også slalåmcupen.

I OL i 2014 i Sotsji kom Hirscher på andreplass i slalåm, bak Mario Matt og foran Henrik Kristoffersen. Sesongen 2013/14 vant Hirscher verdenscupen sammenlagt for tredje år på rad etter ha vunnet fem renn. Det var første gang siden Phil Mahre i 1983 og fjerde gang totalt at en mannlig alpinist vant tre år på rad.De to første var Gustav Thöni (1971–1973) og Ingemar Stenmark (1976–1978) Hirscher vant også slalåmcupen.

I VM i alpint 2015 i Beaver Creek tok han gull i superkombinasjonen, han kjørte på det østerrikske laget som tok gull i lagkonkurransen og han tok sølv i storslalåm. I verdenscupen sesongen 2014/15 vant han sju renn i slalåm og storslalåm og gikk til topps sammenlagt. Han vant også både storslalåmcupen og slalåmcupen. Han er første mannlige alpinist som har vunnet verdenscupen sammenlagt fire år på rad.

Sesongen 2015/16 vant Hirscher verdenscupen for femte år på rad, og han vant storslalåmcupen og åtte verdenscuprenn. I VM 2017 i St. Moritz vant Hirscher storslalåm og slalåm og kom på andreplass i kombinasjonen. Sesongen 2016/17 vant Hirscher verdenscupen for sjette år på rad, og han vant storslalåmcupen og slalåmcupen etter å ha vunnet seks verdenscuprenn.

I 2017/18-sesongen vant Hirscher sitt sjette slalåmrenn for sesongen da han vant kveldsrennet i Schladming og tangerte Hermann Maiers østerrikske rekord i herreklassen med sin 54.- og Østerrikes 500. verdenscupseier.

I vinter-OL 2018 i Pyeongchang tok Hirscher gull i kombinasjonen. Han lå på tolvteplass etter utfordelen, som ble forkortet på grunn av vind, og kjørte best av alle i slalåmdelen. Det holdt til førsteplass, 23 hundredeler foran Alexis Pinturault. Hirscher tok også gull i storslalåm, hele ett sekund og 27 hundredeler foran Henrik Kristoffersen. I slalåmrennet kjørte Hirscher ut, det var første gang i et slalåmrenn siden 2016.

Hirscher vant verdenscupen sammenlagt for sjuende sesong på rad sesongen 2017/18, Hirscher er første alpinist som vinner verdenscupen sju ganger, Annemarie Moser-Pröll vant seks ganger på 1970-tallet. Hirscher vant både storslalåmcupen og slalåmcupen denne sesongen. I Kranjska Gora 4. mars vant Hirscher sitt sjuende slalåmrenn i løpet av én sesong. Det klarte også Ingemar Stenmark, Marc Girardelli og Alberto Tomba, i henholdsvis 1976/77, 1984/85 og 1994/95.

Hirscher satte rekord på herresiden med ni verdenscupseire samme sted da han han vant slalåm i Adelboden 13. januar 2019. Dermed gikk han forbi Ingemar Stenmark som vant åtte ganger i Madonna di Campiglio og Aksel Lund Svindal med åtte seire i Lake Louise. Hirscher tok gull i slalåm under VM i alpint 2019 i Åre. Han vant verdenscupen sammenlagt, slalåmcupen og storslalåmcupen sesongen 2018/19.

I september 2019 kunngjorde Hirscher at han hadde avsluttet alpinkarrieren. I 2024 gjorde han comeback, denne gang for sin mors hjemnasjon Nederland. Etter tre verdenscuprenn røk korsbåndet, og han måtte avslutte sesongen.

 Resultater i verdenscupen i alpint 

 Enkeltseire 
 Nr. Dato Sted Disiplin 1.   Val-d’Isère    Storslalåm 2.   Kranjska Gora    Storslalåm 3.   Val-d’Isère    Slalåm 4.   Beaver Creek    Storslalåm 5.   Alta Badia  Slalåm                                    6.   Zagreb   Slalåm                                    7.   Adelboden   Storslalåm                            8.   Adelboden   Slalåm                                   9.   Schladming   Slalåm                               10.   Bansko   Storslalåm                         11.   Bansko   Slalåm                              12.   Schladming   Storslalåm 13.   Val-d’Isère    Storslalåm 14.   Madonna di Campiglio  Slalåm                       15.   Zagreb   Slalåm                              16.   Adelboden   Slalåm                            17.   Kitzbühel   Slalåm                   18.   Moskva   Byrenn                     19.   Levi   Slalåm     20.   Val-d’Isère    Storslalåm 21.   Alta Badia  Slalåm 22.   Adelboden   Slalåm               23.   Lenzerheide   Slalåm 24.   Sölden   Storslalåm 25.   Åre    Storslalåm 26.   Åre    Slalåm       27.   Alta Badia  Storslalåm 28.   Zagreb   Slalåm 29.   Adelboden   Storslalåm 30.   Garmisch-Partenkirchen   Storslalåm 31.   Méribel    Slalåm 32.   Beaver Creek    Super-G 33.   Beaver Creek    Storslalåm 34.   Val-d’Isère    Storslalåm 35.   Alta Badia  Storslalåm 36.   Santa Caterina  Slalåm 37.   Stockholm    Byrenn 38.   Kranjska Gora    Storslalåm 39.   Kranjska Gora    Slalåm              40.   Levi   Slalåm 41.   Alta Badia  Storslalåm                        42.   Kitzbühel   Slalåm 43.   Garmisch-Partenkirchen   Storslalåm 44.   Kranjska Gora    Storslalåm 45.   Aspen    Storslalåm 46.   Beaver Creek    Storslalåm 47.   Val-d’Isère    Slalåm 48.   Alta Badia  Storslalåm 49.   Madonna di Campiglio  Slalåm                                  50.   Zagreb   Slalåm 51.   Adelboden   Storslalåm 52.   Adelboden   Slalåm      53. WengenSlalåm                  54.   Schladming   Slalåm 55.   Garmisch-Partenkirchen   Storslalåm 56.   Kranjska Gora    Storslalåm  57.Slalåm 58. ÅreStorslalåm        59.   Levi   Slalåm 60.   Val-d’Isère    Storslalåm 61.   Alta Badia  Storslalåm  62.Parallellstorslalåm                63.   Saalbach-Hinterglemm   Slalåm 64.   Zagreb   Slalåm 65.   Adelboden    Storslalåm  66.Slalåm 67.   Schladming   Slalåm            
miniatyr|Hirscher (til høyre) under det østerrikske mesterskapet i 2008 flankert av Reinfried Herbst og Mario Matt
 Sammenlagtplasseringer 
 Sesong Sammenlagt Super-G Storslalåm Slalåm Kombinasjon City Event Plassering Poeng Plassering Poeng Plassering Poeng Plassering Poeng Plassering Poeng Plassering Poeng 2007/08  51.  167  –  –  –  –  16.  167  –  –  –  – 2008/09  14.  520  –  –  14.  162  10.  253  10.  105  –  – 2009/10  6.  691  34.  24  6.  306  8.  281  12.  80  –  – 2010/11  15.  469  -  -  10.  128  5.  326  –  –  9.  15 2011/12  1.  1355  27.  60  1.  705  3.  560  –  –  5.  30 2012/13  1.  1535  –  –  2.  575  1.  960  –  –  1.  180 2013/14  1.  1222  31.  37  2.  560  1.  565  8.  60  –  – 2014/15  1.  1448  24.  64  1.  690  1.  614  6.  80  –  – 2015/16  1.  1795  6.  249  1.  766  2.  780  –  –  1.  100 2016/17  1.  1599  25.  51  1.  733  1.  735  5.  80  9.  15 2017/18  1. 1620  33.  26  1. 720  1. 874  –  –  6.  80 2018/19  1. 1546  –  – 1. 680 1. 786  5.  80  6.  68
miniatyr|Marcel Hirscher under VM i alpint 2017

 Se også 
 Liste over mestvinnende verdenscupvinnere i skisport
 Liste over verdenscupvinnere i alpint for menn

 Fotnoter og referanser 

 Eksterne lenker 



Kategori:Personer fra Bezirk Hallein
Kategori:Østerrikske alpinister
Kategori:Verdensmestere i alpint
Kategori:Olympiske mestere for Østerrike
Kategori:Olympiske mestere i alpint
Kategori:Olympiske sølvmedaljevinnere for Østerrike
Kategori:Olympiske sølvmedaljevinnere i alpint
Kategori:Juniorverdensmestre i alpint
Kategori:Deltakere for Østerrike under Vinter-OL 2010
Kategori:Alpinister under Vinter-OL 2010
Kategori:Deltakere for Østerrike under VM i alpint 2013
Kategori:Medaljevinnere under Vinter-OL 2014
Kategori:Deltakere for Østerrike under Vinter-OL 2014
Kategori:Alpinister under Vinter-OL 2014
Kategori:Deltakere for Østerrike under VM i alpint 2015
Kategori:Deltakere for Østerrike under VM i alpint 2017
Kategori:Medaljevinnere under Vinter-OL 2018
Kategori:Deltakere for Østerrike under Vinter-OL 2018
Kategori:Alpinister under Vinter-OL 2018
Kategori:Deltakere for Østerrike under VM i alpint 2019